

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.21 | 2024. gada 18. decembrī |

**35.**

# **Par Ogres novada pašvaldības policijas priekšnieka vietnieka iecelšanu**

# 

Pašvaldību likuma 10. panta pirmās daļas 10. punkts noteic, ka tikai dome var iecelt amatā un atbrīvot no amata pašvaldības iestāžu vadītājus, kā arī citas amatpersonas normatīvajos aktos paredzētajos gadījumos.

Likuma “Par policiju” 21. panta pirmā, otrā un trešā daļa noteic: *“Par pašvaldības policijas darbinieku var būt persona, kura atbilst šādām prasībām:*

*1) ir pilngadīgs Latvijas pilsonis;*

*2) nav sodīta par tīšu noziedzīgu nodarījumu — neatkarīgi no sodāmības dzēšanas vai noņemšanas;*

*3) nav notiesāta par tīšu noziedzīgu nodarījumu, atbrīvojot no soda;*

*4) nav saukta pie kriminālatbildības par tīša noziedzīga nodarījuma izdarīšanu, izņemot gadījumu, kad persona ir saukta pie kriminālatbildības, bet kriminālprocess pret to izbeigts uz reabilitējoša pamata;*

*5) ir ieguvusi vismaz vidējo izglītību.*

*Par pašvaldības policijas priekšnieku un viņa vietnieku var pieņemt darbā personu, kura atbilst šā panta pirmās daļas 1., 2., 3. un 4.punktā noteiktajām prasībām un ir ieguvusi augstāko izglītību.*

*Pašvaldības policijas priekšnieku un viņa vietnieku pieņem darbā, ja saņemta iekšlietu ministra rakstveida piekrišana.”.*

Pašvaldību likuma 20. panta piektā daļa nosaka, ka pašvaldības darbiniekus, kas ir valsts amatpersonas atbilstoši likumam “[Par interešu konflikta novēršanu valsts amatpersonu darbībā](https://likumi.lv/ta/id/61913-par-interesu-konflikta-noversanu-valsts-amatpersonu-darbiba)”, izraugās atklātā konkursā. Amata kandidātu vērtēšanas kārtību un kritērijus, tostarp kandidāta izglītības, iepriekšējās darba pieredzes un kompetences prasības, nosaka attiecīgās iestādes vadītājs, bet iestādes vadītājam – izpilddirektors.

Ņemot vērā Pašvaldības policijas priekšnieka vietnieka amata pretendentu vērtēšanas komisijas priekšlikumu, pamatojoties uz Pašvaldību likuma 10. panta pirmās daļas 10. punktu, likuma “Par policiju” 21. panta pirmo, otro un trešo daļu, Ogres novada pašvaldības (turpmāk – Pašvaldība) domes 2022. gada 22. decembra lēmumu “Par Ogres novada pašvaldības policijas amatu klasificēšanas rezultātu apkopojuma apstiprināšanu”, Ogres novada pašvaldības 2024. gada 25. janvāra nolikuma Nr. 1/2024 “Ogres novada pašvaldības policijas nolikums” 21. punktu, Iekšlietu ministrijas Informācijas centra 2024. gada 1. novembra vēstuli Nr. 14-10-4/10917/24 “Par ziņu sniegšanu” (reģistrēta Pašvaldībā 2024. gada 1. novembrī ar Nr. 2-4.1/5581), Iekšlietu ministrijas 2024. gada 3. decembra vēstuli Nr. 1-23/2966 “Par iekšlietu ministra rakstveida piekrišanu” (reģistrēta Pašvaldībā 2024. gada 3. decembrī ar Nr. 2-4.1/6200), Ginta Krūmiņa 2024. gada 18. septembra pieteikumu (reģistrēts Pašvaldībā 2024. gada 18. septembrī ar Nr. 2-4.3/1927),

**balsojot: ar 13 balsīm "Par" (Andris Krauja, Artūrs Mangulis, Dace Māliņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Siliņš, Kaspars Bramanis, Santa Ločmele, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

# **Iecelt** Gintu Krūmiņu, personas kods [personas kods], Ogres novada pašvaldības policijas priekšnieka vietnieka amatā ar 2025. gada 3. februāri, nosakot mēnešalgu atbilstoši normatīvajos aktos un Ogres novada pašvaldības domes lēmumos noteiktajam apmēram.

# **Uzdot** Ogres novada pašvaldības policijas priekšniekam noslēgt darba līgumu ar Gintu Krūmiņu.

1. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja vietnieka G. Sīviņa paraksts)